# data[].attributes.body
1. dan učeničke mobilnosti u kojoj sudjeluje 10 učenika iz slovenskog grada Pivke s dvije učiteljice u pratnji te 8 učenika iz njemačkog Osnabruck-a s dvoje učitelja u pratnji je iza nas. Naše goste su u svojim obiteljima ugostili učenici 7. razreda i tri učenika 6. razreda i kod njih borave cijeli tjedan.

Učenici borave kod nas u sklopu Erasmus+ programa (2021. - 2027.). Budući da smo akreditirana osnovna škola, rado ugošćujemo učitelji i učenike koji kod nas provode različite aktivnosti poput učeničkih razmjena (students`mobilities), praćenja rada kolega (job shadowing), programa poučavanja (teaching assignment), pozvani stručnjak (invited expert) i slično.

# data[].attributes.body
Učiteljice Iva Magdić i Luči Bursać održale su malu micro:bit radionicu. Učenici su se upoznali s uređajem koji se zove micro:bit. Naučili su što se sve može s njim raditi, tj. kako ga možemo programirati. Probali smo nekoliko različitih programa od tablice množenja, uređaja koji reproducira glazbu do mjerača trbušnjaka. Učenici su vrlo brzo shvatili kako i sami mogu napraviti nešto svoje pa smo slušali i novu skladbu.

# data[].attributes.body
U utorak nakon razgleda Zagreba, učenici i učitelji sudjelovali su u kreativnoj radionici Licitarsko srce- izrada eko vrećica.

Prvo su poslušali i pogledali kratko uvodno predavanja Jasmine Klanac,prof. o povijesti i načinu izrade licitarskih srca u ovom dijelu Hrvatske.

Zatim su svi prionuli na izradu vrećice s motivom licitarskog srca. Radionicu je vodila Marina Krstić, prof. Učenici su prvo napravili skicu svog dizajna na linoleumu, a zatim su radili linorez malim oštrim nožićem. Potom su svoju matricu premazali bojom i otisnuli na platnenu vrećicu. Vrećice su se potom sušile u pećnici nekoliko minuta na visokoj temperaturi.

# data[].attributes.attachment_link.title
Erasmus meeting - Zagreb 0511 - 1111  2024 – kopija

# data[].attributes.headline
Program dočeka profesora i učitelja iz Slovenije i Njemačke

# data[].attributes.subject
Program dočeka profesora i učitelja iz Slovenije i Njemačke

# data[].attributes.body
Raspored točaka:

1.      Himna radosti – zbor i M. Kašner Marić, prof.

2.      Najava programa i uvodni pozdrav

3.      Pozdrav koordinatorice Erasmus+ programa J. Klanac, prof.

4.      Govor ravnateljice škole dr. sc. M. Boras

5.      Salibonani – zbor i M. Kašner Marić, prof.

6.      Yambo bwana – zbor i M. Kašner Marić, prof.

7.      Recitacija na njemačkom jeziku

8.      Recitacija na slovenskom jeziku – J. Vedlin

9.      The greatest show – učenici 4.a razreda i učiteljica I. Magdić

10.  Završni pozdrav

Program dočeka naših gostiju vodile su učenice Bruna i Mia. Nakon uvodnoga pozdrava te kraćih govora naše Erasmus+ koordinatorice Jasmine Klanac i govora ravnateljice škole Mirjane Boras naši učenici su plesom, pjesmom i recitacijom zaželjeli dobrodošlicu našim gostima.

Zbor je pjesmom i plesom otvorio sam program, a zatim su naši učenici Petar i Jan recitirali na njemačkom i slovenskom jeziku. Veliki pljesak dobio je plesni nastup učenika 4.a razreda koji su izveli točku The greatest show i tako su na najbolji način zaželjeli što ugodniji boravak naših gostiju u našoj školi, Zagrebu i u Hrvatskoj.

# data[].attributes.body
Učenici iz svake zemlje su imali zadatak napraviti kratke prezentacije o svojoj školi, gradu i zemlji te prezentirati svojim vršnjacima. Nakon toga su provjerili pamćenje svojih vršnjaka Kahoot kvizom.

# data[].attributes.body
Učenici su sa svojim domaćinima boravili i na redovnoj nastavi iz različitih predmeta i unatoč potpunoj ili djelomičnoj jezičnoj barijeri su se odlično snašli. Bili su na nastavnim satima hrvatskog jezika, matematike, biologije, vjeronauka i njemačkog jezika.

Učenici tako iz prve ruke upoznaju kulturne razlike i običaje. Na taj način razvijaju veću toleranciju, razumijevanje i poštivanje različitih kultura.

# data[].attributes.body
Učiteljice engleskog i njemačkog jezika Jasmina Klanac i Mateja Murković održale su višejezičnu radionicu u kojoj su sudjelovali svi učenici sudionici projekta. Raspravljali smo o utjecaju engleskog jezika na ostale jezike, slušali pjesme na njemačkom, slovenskom i hrvatskom jeziku i rješavali zadatke – učenici su trebali prepoznati stihove i njihove prijevode, pročitati riječi pjesama na svim jezicima, a najhrabriji učitelji i učenici iz Njemačke čitali su naglas na hrvatskom jeziku i dobili veliki pljesak 😉 nakon toga uslijedio je kreativni dio (blackout poetry): učenici su dobili tekstove pjesama koje su ukrasili markerima/crtežima. U pjesmama su prema uputama učiteljica izdvojili i označili pojedine riječi po izboru a ostatak teksta zacrnili na originalan način  - na taj način nastali su novi stihovi), a svoje radove učenici su fotografirali i objavili ovdje.

# data[].attributes.body
“Martinstag verbindet uns/connect us - običaji u Njemačkoj, Hrvatskoj i Sloveniji” primjer nastavnog sata njemackog jezika u našoj školi. Igrali smo didaktičku igru asocijacija (npr humble-skroman- bescheiden). Nabrojali smo opremu rimskog vojnika (realije). Gladali smo video o Martinsumzug in Dt (TV reportaža). Poslušali smo Legend (Song Sankt Martin ritt durch Schnee und Wind) i pogledali crtić- Wer war Sankt Martin wdrmaus Sat smo završili refleksijom i razmjenom iskustava o jezicima koje učimo u školama i koliko rado ih učimo.

prof. Vita Ž. Kovačić

# data[].attributes.attachment_link.title
Pastel Red Circle Digital Marketing Infographic Instagram Post (1)

# data[].attributes.body
U srijedu ujutro uputili smo se prema Krapini gdje smo posjetili Muzej krapinskih neandertalaca uz stručno vodstvo na engleskom jeziku. Učenici i učitelji upoznali su se s geološkim i paleontološkim otkrićima na Hušnjakovom brdu te kada je i kako otkriven krapinski pračovjek, Homo sapiens.

Nakon toga učenici i učitelji sudjelovali su na radionici Valovite strukture fosila gdje su se upoznali s građom i strukturom fosila. Zatim su oslikali odljeve i izradili njihove glinene modele koji su im ostali kao podsjetnik na lijepe trenutke provedene u druženju s novim prijateljima. Nakon ukusnog ručka, veseli i nasmijani, vratili smo se u Zagreb.

# data[].attributes.body
U utorak ujutro krenuli smo u obilazak središta Zagreba. Međutim, to nije bilo uobičajeno razgledavanje grada, već neobično i zabavno.

Našli smo se s voditeljem Escape rooma te smo se podijelili u šest skupina (po 6 učenika i 1 profesor/učitelj). Svaka skupina dobila je drvenu knjigu s lokotima u kojoj se nalaze različite zagonetke. Rješavanjem zagonetke, to jest otkrivanjem znamenki, otključava se lokot i slijedi nova zagonetka. Zagonetke su povezane s poviješću i znamenotistima grada Zagreba, a kako biste riješili zagonetku, potrebno je ići u obilazak centra. Voditelj nam je detaljno objasnio pravila igre te smo započeli s obilaskom.

Na zanimljiv i potpuno drugačiji način učenici su otkrili razne događaje iz prošlosti grada Zagreba te vidjeli najljepše znamenitosti koje krase grad.

Nakon obilaska vratili smo se u školu na topao i okrepljujući ručak.

# data[].attributes.body
Današnji dan s našim gostima započeli smo šetnjom kroz maksimirsku šumu. Posjetili smo Paviljon jeke u Maksimiru te Zoološki vrt gdje smo imali zanimljivu voditeljicu koja nam je govorila o ulozi suvremenih zooloških vrtova u očuvanju ugroženih vrsta i staništa. Gledajući reakacije djece, najviše ih se dojmilo „upoznavanje“ sa zmijama.

# data[].attributes.body
Drugi dio dana proveli smo na radionici iz Tehničkog odgoja kod profesora Filipa Lovrića. Na kratko vrijeme svi smo bili pravi dizajneri. Djeca (a i učitelji) izradili su drvene bedževe u koje su ugradili malu led rasvjetu. Spajali su strujne krugove, modelirali šperploču, bušili i lemili te naučili mnogo novih izraza na engleskom jeziku.

# data[].attributes.body
Učenici iz Njemačke sudjelovali su na nastavnom satu s učenicima 4. i 5. razreda kako bi im pružili priliku poslušati izvorne govornike.

Aktivnosti su bile:

1. Sprachanimation za 1.godinu ucenja

2. Seminar Ausklingen- Refleksija i evaluacija (uz klupko vune) “was nehme ich nach Hause mit”=sto cu si ponijeti doma (u srcu i pamcenju) s ovog susreta…

# data[].attributes.body
Pretposljednjeg dana našeg druženja priredili smo svečanost na kojoj smo svim sudionicima uz čestitke podijelili svjedodžbe i darove. Sve smo ovjekovječili fotografirajući se uz tortu.

# data[].attributes.headline
Obilježavanja Dana  sjećanja na žrtvu Vukovara i Škabrnje

# data[].attributes.subject
Obilježavanja Dana  sjećanja na žrtvu Vukovara i Škabrnje

# data[].attributes.body
Gostujući učenici sudjelovali su i kratkom programu obilježavanja Dana sjećanja. Upoznali smo ih događajima u prošlosti i razlozima zašto obilježavamo taj dan. S ostalim učenicima škole zapalili su svijeću u počast svim žrtvama.

# data[].attributes.body
Vrećice koje su sami dizajnirali i izradili, ispunili smo darovima koji će ih sjećati na mobilnost u našoj školi, naš grad i zemlju.

# data[].attributes.body
U obilazak škole su nas poveli naši učenici domaćini koji su s ponosom pokazali prostorije naše nove škole.

# data[].attributes.attachment_link.description
Join a game of kahoot here. Kahoot! is a free game-based learning platform that makes it fun to learn – any subject, in any language, on any device, for all ages!

# data[].attributes.body
Glazbena radionica

Učenici su se na početku radionice razgibali uz glazbu O, fortuna iz kantate Carmina burana Carl-a Orff-a. Nakon toga je sljedilo uvježbavanje pozdravnog teksta kojim su izveli ritam prvo na okvirima stolica, a potom na ritamskim udaraljkama. Za kraj su naučene ritamske obrasce odsvirali su uz zadanu melodiju (C.Orff: Crmina burana: Tanz br.6). Cilj je bio stvoriti bogato okruženje te aktivirati učenike glazbenim sadržajima kojima će se pobuditi razvoj njihovih prirođenih glazbenih sposobnosti i njihovu osjetljivost za glazbeni doživljaj.